ddrg/super_eurlex huggingface dataset:
Forslag til Rådets forordning (EF) om fastsættelse af producentstøtten for humle hidrørende fra 1994-høsten (95/C 235/07) KOM(95) 265 endelig udg. - 95/0153(CNS)

(Forelagt af Kommissionen den 19. juni 1995)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1696/71 af 26. juli 1971 om den fælles markedsordning for humle (1), ændret ved akten vedrørende Finlands, Sveriges og Østrigs tiltrædelse og ved Rådets forordning (EF) nr. 3290/94 af 22. december 1994 om de tilpasninger og overgangsforanstaltninger, der er nødvendige i landbrugssektoren for gennemførelsen af de aftaler, som er indgået under de multilaterale handelsforhandlinger i Uruguay-rundens regi (2), særlig artikel 12, stk. 7,

under henvisning til forslag fra Kommissionen,

under henvisning til udtalelse fra Europa-Parlamentet, og

ud fra følgende betragtninger:

I henhold til artikel 12 i forordning (EØF) nr. 1696/71 kan der ydes støtte til humleproducenterne for at sikre dem en rimelig indkomst; støttebeløbet fastsættes pr. hektar og gradueres efter sortsgruppe under hensyntagen til gennemsnitsindtægten beregnet for arealer i fuld produktion, sammenlignet med gennemsnitsindtægten af de foregående års høst, markedssituationen og omkostningsudviklingen;

i henhold til artikel 12a i nævnte forordning kan der ydes producentstøtte for arealer, der anvendes til forsøgsstammer, med henblik på at fremme udviklingen af nye sorter; en gennemgang af resultaterne af 1994-høsten viser, at det er nødvendigt at yde støtte for de grupper af humlesorter, der dyrkes i Fællesskabet; der skal endvidere ydes producentstøtte for arealer, der anvendes til forsøgsstammer -

UDSTEDT FØLGENDE FORORDNING:

Artikel 1

1. For 1994-høsten ydes der støtte til EF's humleproducenter for de i bilaget opregnede sortsgrupper samt for forsøgsstammer.

2. Støtten fastsættes til det niveau, der er anført i bilaget.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

(1) EFT nr. L 175 af 4. 8. 1971, s. 1.

(2) EFT nr. L 349 af 31. 12. 1994, s. 105.

BILAG

>TABELPOSITION>
Forslag til Rådets forordning (EF) om fravigelse for så vidt angår forpligtelsen til jordudtagning for høståret 1996/97 af forordning (EØF) nr. 1765/92 om indførelse af en støtteordning for producenter af visse markafgrøder (95/C 253/08) KOM(95) 401 endelig udg. - 95/0211(CNS)

(Forelagt af Kommissionen den 27. juli 1995)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 42 og 43,

under henvisning til forslag fra Kommissionen,

under henvisning til udtalelse fra Europa-Parlamentet, og

ud fra følgende betragtninger:

Ifølge den støtteordning for producenter af visse markafgrøder, der blev indført ved Rådets forordning (EØF) nr. 1765/92 (1), senest ændret ved forordning (EF) nr. 1664/95 (2), er det en forudsætning for, at producenterne kan modtage godtgørelse under den generelle ordning, at de udtager en på forhånd fastsat procentdel af deres agerjord; denne procentdel bør revideres under hensyntagen til produktionens og markedets udvikling;

siden denne ordning blev indført, er der opstået bedre ligevægt på kornmarkedet takket være faldet i produktionen og stigningen i forbruget på det indre marked; denne situation har sammen med gunstige konjunkturer på verdensmarkedet ført til et væsentligt fald i interventionslagrene af korn;

på grundlag af en prognose for 1995/96 kan det konstateres, at den tilstræbte ligevægt mellem produktion og intern og ekstern afsætning kan nås med en produktion i 1996 på ca. 182 mio tons; dette mål kan nås ved igen at lade ca. 700 000 ha indgå i produktionen; satsen for jordudtagning, der begynder senest den 15. januar 1996 for høståret 1996/97 bør derfor midlertidigt fastsættes til et lavere niveau end det, der følger af de nugældende bestemmelser -

UDSTEDT FØLGENDE FORORDNING:

Artikel 1

Som undtagelse fra artikel 7, stk. 1, andet afsnit, i forordning (EØF) nr. 1765/92 fastsættes jordudtagningen som led i omdriften for høståret 1996/97 til 10 %.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Den anvendes udelukkende for jordudtagning for høståret 1996/97.

Denne forordning er bindende i alle enkeltheder og gælder umiddelbart i hver medlemsstat.

(1) EFT nr. L 181 af 1. 7. 1992, s. 12.

(2) EFT nr. L 158 af 8. 7. 1995, s. 13.
Forslag til Rådets afgørelse om ændring af artikel VII i »Gdansk-konventionen« (95/C 252/06) (Tekst af betydning for EØS) KOM(95) 345 endelig udg. - 95/0186(CNS)

(Forelagt af Kommissionen den 14. juli 1995)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43, sammenholdt med artikel 228, stk. 3, første afsnit,

under henvisning til forslag fra Kommissionen,

under henvisning til udtalelse fra Europa-Parlamentet, og

ud fra følgende betragtninger:

Konventionen om fiskeri og bevaring af de levende rigdomskilder i Østersøen og Bælterne, undertegnet i Gdansk den 13. september 1973, blev ændret ved protokollen fra konferencen mellem repræsentanterne for de stater, der er kontraherende parter i konventionen, undertegnet i Warszawa den 11. november 1982;

Fællesskabet tiltrådte konventionen om fiskeri og bevaring af de levende rigdomskilder i Østersøen og Bælterne den 18. marts 1984 (1);

på det tyvende møde i Den Internationale Østersø-Fiskerikommission blev der ført forhandlinger med henblik på at ændre konventionens artikel VII og tilvejebringe et tættere forhold mellem de kontraherende staters finansielle bidrag og omfanget af de fiskeressourcer, der tildeles dem ifølge konventionen;

den foreslåede ændring træder i kraft, 90 dage efter at depositarregeringen har modtaget meddelelse om godkendelse af ændringen fra alle kontraherende parters side;

på baggrund af de fiskerimuligheder, der tildeles Fællesskabet i henhold til konventionen, er det i dets interesse at godkende den foreslåede ændring -

TRUFFET FØLGENDE AFGØRELSE:

Artikel 1

Ændringen af artikel VII i konventionen om fiskeri og bevaring af de levende rigdomskilder i Østersøen og Bælterne godkendes af Det Europæiske Fællesskab.

Teksten til ændringen er knyttet til denne afgørelse.

Artikel 2

Formanden for Rådet bemyndiges til at udpege den person, der er beføjet til at meddele depositarregeringen Fællesskabets godkendelse i overensstemmelse med konventionens artikel XVI.

(1) EFT nr. L 237 af 26. 8. 1983, s. 4.

BILAG

I artikel VII i konventionen om fiskeri og bevaring af de levende rigdomskilder i Østersøen og Bælterne foretages følgende ændring:

»Budgettets, herunder eventuelt tillægsbudgettets, samlede beløb betales af de kontraherende stater på følgende måde:

a) en tredjedel af budgettet fordeles ligeligt mellem de kontraherende stater

b) to tredjedele af budgettet fordeles i forhold til de TAC, der står til rådighed for de kontraherende stater, i overensstemmelse med finansregulativerne for kommissionen.«
Forslag til Rådets forordning om mulighed for, at medlemsstaterne kan yde støtte til udligning af indkomsttab i landbruget, som skyldes valutabevægelser i andre medlemsstater (95/C 252/05) KOM(95) 343 endelig udg. - 95/0197(CNS)

(Forelagt af Kommissionen den 13. juli 1995)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 42 og 43,

under henvisning til forslag fra Kommissionen,

under henvisning til udtalelse fra Europa-Parlamentet, og

ud fra følgende betragtninger:

Valutabevægelser har påvirket landbrugsmarkederne navnlig i første halvdel af 1995; nogle producenter har lidt indkomsttab, som skyldes store valutabevægelser i andre medlemsstater;

hvis sådanne indkomsttab kan fastslås objektivt, bør medlemsstaterne kunne yde en midlertidig støtte, som ikke virker produktionsfremmende, for at udligne det faktisk konstaterede tab; på EU-plan bør der gennemføres foranstaltninger, som tillader en sammenhængende iværksættelse af den fælles landbrugspolitik;

disse ekstraordinære foranstaltninger er kun berettiget ud fra den fælles landbrugspolitiks specifikke mål, omstændigheder og forhold -

UDSTEDT FØLGENDE FORORDNING:

Artikel 1

Kan det konkret fastslås, at en medlemsstats landbrugsproducenter i bestemte produktionssektorer har lidt betydelige indkomsttab på grund af store valutabevægelser, der er indtruffet i andre medlemsstater i perioden fra begyndelsen af produktionsåret 1994/95 til den 31. december 1995, kan der ydes en over tre år gradvis aftagende, fast støtte, som finansieres af medlemsstaterne, til de pågældende producenter.

Udligningsstøtten er højst lig med indkomsttabet og må ikke ydes som et produktionsknyttet beløb for en anden periode end den, hvor producenten har lidt et tab. Støtten må ikke tjene til at fremme en særlig produktion i den pågældende sektor, og den må heller ikke forudsætte, at der sker en produktion efter den faste periode.

Medlemsstaterne fastlægger støttebeløbene og reglerne for ydelse af støtte og forelægger dem Kommissionen til godkendelse. Procedurebestemmelserne i traktatens artikel 93 finder anvendelse, idet der dog ses bort fra kriterierne i artikel 92.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Medlemsstaterne kan ikke meddele forslag om støtte i henhold til denne forordning efter den 30. juni 1996.

Denne forordning er bindende i alle enkeltheder og gælder umiddelbart i hver medlemsstat.
Forslag til Rådets forordning (EF) om ændring af forordning (EØF) nr. 1765/92 om indførelse af en støtteordning for producenter af visse markafgrøder (95/C 260/09) KOM(95) 401 endelig udg. - 95/0212(CNS)

(Forelagt af Kommissionen den 27. juli 1995)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 42 og 43,

under henvisning til forslag fra Kommissionen,

under henvisning til udtalelse fra Europa-Parlamentet,

under henvisning til udtalelse fra Det Økonomiske og Sociale Udvalg, og

ud fra følgende betragtninger:

I Rådets forordning (EØF) nr. 1765/92 (1), ændret ved forordning (EF) nr. 1664/95 (2), er der fastsat ekstraordinær jordudtagning for producenter, der er omfattet af den generelle godtgørelsesordning, for at begrænse produktionen af markafgrøder til et niveau, der svarer til produkternes afsætningsmuligheder, under hensyntagen til en forpligtelse til udtagning af basisareal;

de arealer, der frivilligt braklægges ud over udtagningsforpligtelsen, bidrager til at få styr på produktionen af markafgrøder, arealer, der braklægges frivilligt, bidrager dog ikke til en nedbringelse af produktionen i samme omfang som den obligatoriske udtagning; ved beregningen af den ekstraordinære udtagning bør der derfor tages hensyn hertil ved kun at fratrække en del af de frivilligt udtagne arealer;

i blanketterne til ansøgninger om støtte skelnes der ikke altid mellem frivillig og obligatorisk jordudtagning; medlemsstaterne skal træffe de foranstaltninger, der er nødvendige på dette område; der bør afsættes passende tid til denne tilpasning;

i Østrig blev der inden tiltrædelsen dyrket hård hvede på forholdsvis små arealer; denne produktion, der er vel etableret i bestemte områder, udgør en vigtig del af den samlede kornproduktion i de pågældende områder; produktionen bør derfor opretholdes gennem betaling af et tilskud -

UDSTEDT FØLGENDE FORORDNING:

Artikel 1

I forordning (EØF) nr. 1765/92 foretages følgende ændringer:

1) Artikel 2, stk. 6, andet led, næstsidste punktum, affattes således:

»Procentsatsen for ekstraordinær udtagning skal være lig med procentsatsen for overskridelsen af det regionale basisareal, der bestemmes ved at fratrække 75 % af de arealer, som er udtaget i forbindelse med den frivillige udtagning i henhold til artikel 7, stk. 6.«

2) I artikel 4, stk. 5, indsættes følgende afsnit:

»Støtten i foregående afsnit ydes i Østrig for højst 5 000 ha i de områder, hvor denne produktion er vel etableret.«

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Den anvendes ved beregning af den ekstraordinære udtagning, der skal foretages på grundlag af de godtgørelsesansøgninger, som indgives fra produktionsåret 1996/97.

Denne forordning er bindende i alle enkeltheder og gælder umiddelbart i hver medlemsstat.

(1) EFT nr. L 181 af 1. 7. 1992, s. 12.

(2) EFT nr. L 158 af 8. 7. 1995, s. 13.
Forslag til Rådets forordning (EF) om ændring af forordning (EØF) nr. 3730/87 om almindelige regler for levering til visse organisationer af levnedsmidler fra interventionslagre med henblik på uddeling til de socialt dårligst stillede personer i Fællesskabet (95/C 260/08) KOM(95) 371 endelig udg. - 95/0198(CNS)

(Forelagt af Kommissionen den 24. juli 1995)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen,

under henvisning til udtalelse fra Europa-Parlamentet, og

ud fra følgende betragtninger:

Den ordning, der er fastsat ved Rådets forordning (EØF) nr. 3730/87 (1) vedrørende levering af levnedsmidler til de socialt dårligst stillede personer i Fællesskabet, er baseret på offentlige lagre, der er disponible som følge af interventionsorganernes opkøb i medfør af bestemmelserne i visse fælles markedsordninger; årsplanen for levering af levnedsmidler kan i løbet af året blive vanskelig at gennemføre på grund af midlertidig mangel på visse basisprodukter på interventionslagrene; denne risiko kan øges i betragtning af de foranstaltninger, der er truffet for at opnå en bedre styring af landbrugsmarkederne og en bedre tilpasning af udbud og efterspørgsel; for ikke at hindre gennemførelsen af leveringsprogrammerne er det hensigtsmæssigt som en nødforanstaltning i sådanne situationer at åbne mulighed for at tilvejebringe de pågældende produker på EF's marked på betingelser, der ikke bringer princippet om levering af produkter fra interventionslagrene i fare;

for at sikre en korrekt forvaltning af ordningen er det endvidere hensigtsmæssigt at åbne mulighed for at tilvejebringe produkterne på EF's marked, når gennemførelsen af årsleveringsplanen i betragtning af de offentlige lagres geografiske placering i Fællesskabet ville indebæreoverførsel af små mængder interventionsprodukter flere medlemsstater imellem;

det bør fastsættes, at bestemmelserne i nærværende forordning anvendes fra begyndelsen af perioden for gennemførelsen af årsleveringsplanen -

UDSTEDT FØLGENDE FORORDNING:

Artikel 1

I artikel 1 i forordning (EØF) nr. 3730/87 indsættes følgende stykker:

»Opstår der midlertidig mangel på et produkt i interventionslagrene i Fællesskabet under gennemførelsen af den i foregående stykke omhandlede årsplan, kan dette produkt i det omfang, det er nødvendigt for at gennemføre denne plan i en eller flere medlemsstater, tilvejebringes på EF's marked. Produkter kan endvidere tilvejebringes på EF's marked, når planens gennemførelse ville indebære overførsel EF-landene imellem af små mængder produkter, der er oplagret på interventionslagre i en anden medlemsstat end den eller de medlemsstater, hvor produkt er påkrævet.

Betingelserne for tilvejebringelse på EF's marked fastsættes efter proceduren i artikel 6.«

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. oktober 1995.

Denne forordning er bindende i alle enkeltheder og gælder umiddelbart i hver medlemsstat.

(1) EFT nr. L 352 af 15. 12. 1987, s. 1.
Forslag til Rådets beslutning om ændring af forordning (EØF) nr. 2847/93 og beslutning 89/631/EØF for så vidt angår fristen for iværksættelse af visse pilotprojekter vedrørende løbende bestemmelse af EF-fiskerfartøjers position og Fællesskabets finansielle deltagelse i udgifterne til gennemførelse heraf (95/C 313/03) KOM(95) 323 endelig udg. - 95/0176(CNS)

(Forelagt af Kommissionen den 6. juli 1995)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen,

under henvisning til udtalelse fra Europa-Parlamentet,

under henvisning til udtalelse fra Det Økonomiske og Sociale Udvalg, og

ud fra følgende betragtninger:

Som følge af forsinkelser i iværksættelsen af pilotprojekter vedrørende et jord- eller satellitbaseret system med løbende bestemmelse af EF-fiskerfartøjers position, som omhandlet i artikel 3, stk. 2, i Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (1), har en række medlemsstater anmodet om forlængelse af den pågældende periode;

disse medlemsstater bør have en yderligere frist til at afslutte deres pilotprojekter, således at disse får fuld nyttevirkning;

følgelig bør den dato, på hvilken Rådet træffer beslutning om anvendelse af systemet med løbende bestemmelse, og som er omhandlet i artikel 3, stk. 1, i forordning (EØF) nr. 2847/93, udskydes;

for at gøre det muligt for de berørte medlemsstater at tilpasse programmeringen af udgifterne til gennemførelse af deres pilotprojekter svarende til denne forlængelse, bør den periode, der er omhandlet i artikel 2a, stk. 2, i Rådets beslutning 89/631/EØF af 27. november 1989 om Fællesskabets finansielle deltagelse i medlemsstaterners udgifter til at sikre overholdelse af fællesskabsordningen for bevarelse og forvaltning af fiskeressourcerne (2), ændret ved beslutning 94/207/EF (3), samt fristen for medlemsstaternes indsendelse af ansøgninger om godtgørelse i forbindelse med ovennævnte pilotprojekter, tilpasses -

VEDTAGET FØLGENDE BESLUTNING:

Artikel 1

I forordning (EØF) nr. 2847/93 foretages følgende ændringer:

1) I artikel 3, stk. 1, ændres datoen den »1. januar 1996« til den »1. juli 1996«.

2) I artikel 3, stk. 2, ændres datoen den »30. juni 1995« til den »31. december 1995«.

Artikel 2

I beslutning 89/631/EØF foretages følgende ændringer:

1) I artikel 2a, stk. 2, ændres datoen den »1. juni 1995« til den »31. december 1995«.

2) I punkt 4 i bilag A ændres datoen den »1. oktober 1995« til den »30. april 1996«.

Artikel 3

Denne beslutning er rettet til medlemsstaterne.

(1) EFT nr. L 261 af 20. 10. 1993, s. 1.

(2) EFT nr. L 364 af 14. 12. 1989, s. 64.

(3) EFT nr. L 101 af 20. 4. 1994, s. 9.
Ændret forslag til RÅDETS BESLUTNING om et flerårigt EF- program for tværeuropæiske datanet mellem administrationerne (IDA-programmet) /* KOM/95/436 ENDEL - SYN 527 */



EF-Tidende nr. C 318 af 29/11/1995 s. 0013



Ændret forslag til Rådets beslutning om et flerårigt EF-program for tværeuropæiske datanet mellem administrationerne (IDA-programmet) (1) (95/C 318/11) (Tekst af betydning for EØS) KOM(95) 436 endelig udg. - SYN 527 (Forelagt af Kommissionen i henhold til EF-traktatens artikel 189 A, stk. 2, den 27. september 1995) OPRINDELIGT FORSLAG ÆNDRET FORSLAG (1) EFT nr. C 105 af 16. 4. 1993, s. 10.
Forslag til Rådets forordning (EF) om ændring af forordning (EØF) nr. 1101/89 om strukturel sanering inden for indlandsskibsfarten (1*) (95/C 318/09) (Tekst af betydning for EØS) KOM(95) 199 endelig udg. - 95/0122(SYN)

(Forelagt af Kommissionen den 15. september 1995)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 75,

under henvisning til forslag fra Kommissionen,

i samarbejde med Europa-Parlamentet,

under henvisning til udtalelse fra Det Økonomiske og Sociale Udvalg, og

ud fra følgende betragtninger:

Med Rådets forordning (EØF) nr. 1101/89 (2), senest ændret ved forordning (EF) nr. . . ./95, er der indført en ordning for struktursanering af indlandsskibsfarten; forordningens formål er at reducere overkapaciteten i flåderne i indlandsskibsfarten gennem ophugningsforanstaltninger, der samordnes på fællesskabsplan;

forordning (EØF) nr. 1101/89 åbner mulighed for EF-finansiering for 1995-1998, men der er endnu ikke fastsat bestemmelser for 1996, 1997 og 1998;

det gældende struktursaneringssystem skal principielt i første række finansieres af de erhvervsdrivende i den pågældende sektor, som til dette formål indbetaler årlige bidrag;

de offentlige bidrag skal tildeles en gang om året og stå i forhold til bidragene fra erhvervet i den pågældende sektor; foranstaltningen fastsættes til en varighed på tre år - 1996, 1997 og 1998 - og skal evalueres årligt -

UDSTEDT FØLGENDE FORORDNING:

Artikel 1

I artikel 4a i forordning (EØF) nr. 1101/89 indsættes som stk. 4, 5 og 6:

»4. Fællesskabets finansielle bidrag for 1996, 1997 og 1998 må ikke overstige det dobbelte af erhvervets bidrag.

5. De berørte medlemsstater stiller beløb, der svarer til Fællesskabet bidrag, til rådighed for deres fonde i de i stk. 4 nævnte år. Hver berørt medlemsstats bidrag beregnes som en forholdsmæssig andel svarende til størrelsen af dens aktive flåde i forhold til medlemsstaternes flåde. Beløbene fastlægges af Kommissionen i samarbejde med de forskellige ophugningsfondes myndigheder.

6. Under ophugningsforanstaltningen i 1996, 1997 og 1998 fastlægger Kommissionen ved hvert års begyndelse inden for rammerne af denne forordning de nærmere bestemmelser for ophugningsforanstaltningen i det pågældende år på grundlag af de til rådighed stående finansieringsmidler, markedsudviklingen og de iværksatte liberaliseringsforanstaltninger.«

Artikel 2

Denne forordning træder i kraft på tyvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

(1*) KOM(95) 200 endelig udg. (EFT nr. C 292 af 7. 11. 1995, s. 16).

(2) EFT nr. L 116 af 28. 4. 1989, s. 25.
Ændret forslag til Europa-Parlamentet og Rådets beslutning om vedtagelse af et handlingsprogram for toldvæsenet i EF (Told 2000) (95/C 327/12) (Tekst af betydning for EØS) KOM(95) 451 endelig udg. - 95/0087(COD)

(Forelagt af Kommissionen i henhold til EF-traktatens artikel 189 A, stk. 2, den 6. oktober 1995)

I Kommissionens oprindelige forslag af 4. april 1995 - KOM(95) 119 endelig udg. - foretages følgende ændringer:

Artikel 16, stk. 1 (Finansiering) affattes således:

1. Med forbehold af de foranstaltninger, hvis finansiering er fastsat som led i andre fællesskabsprogrammer, fastsættes finansieringsrammen til gennemførelsen af nærværende program for perioden fra den 1. januar 1996 til den 31. december 2000 til 50 mio. ECU.

De årlige bevillinger godkendes inden for grænserne af de finansielle